pythainlp/thai-financial-dataset huggingface dataset:
1. ปัจจัยความเสี่ยง

1.1 ความเสี่ยงด้านธุรกิจ

  ธุรกิจในปัจจุบันมีการเปลี่ยนแปลงอย่างรวดเร็วจากเทคโนโลยีที่เปลี่ยนไป และการเปิดเสรีทาง
  การค้าที่มากขึ้น ทำให้มีการแข่งขันภายในแต่ละอุตสาหกรรมค่อนข้างสูง
  ส่งผลให้กำไรจากการประกอบการลดน้อยลง
  และมีโอกาสประสบผลขาดทุนหากเกิดข้อผิดพลาดในการดำเนินธุรกิจ อย่างไรก็ดี
  บริษัทและบริษัทย่อยได้ให้ความสนใจและระมัดระวังในการดำเนินธุรกิจอยู่แล้ว
  โดยมีนโยบายการดำเนินธุรกิจและลงทุนในธุรกิจที่มีศักยภาพ
  และมีความได้เปรียบในเชิงการแข่งขัน รวมทั้งมีแนวโน้มในการทำกำไรสูงเป็นหลัก
  อีกทั้งบริษัทและบริษัทย่อยมีธุรกิจที่หลากหลาย
  ทำให้สามารถลดความเสี่ยงในด้านธุรกิจโดยรวมลงไปได้

1.2 บริษัทอยู่ระหว่างการดำเนินการตามแผนฟื้นฟูกิจการ

การดำเนินการฟื้นฟูกิจการของบริษัทในปัจจุบันยังมีประเด็นที่อาจถือเป็นความเสี่ยงอยู่ 2 ประการคือ
ความสามารถในการชำระหนี้ตามแผน ซึ่งขึ้นอยู่กับผลประกอบการของบริษัทและบริษัทย่อย และ
การหาแหล่งเงินทุนเพื่อขยายธุรกิจ และเป็นเงินทุนหมุนเวียนสำหรับการดำเนินธุรกิจ

อย่างไรก็ดี จากการดำเนินการตามแผนฟื้นฟูกิจการที่ผ่านมา
บริษัทสามารถปฏิบัติตามเงื่อนไขที่กำหนดไว้ได้เป็นอย่างดี
และมีผลการดำเนินงานและฐานะทางการเงินที่ดีขึ้นเป็นลำดับ
แสดงให้เห็นถึงความพร้อมที่จะพลิกฟื้นธุรกิจกลับเข้าสู่การดำเนินงานปกติได้ในระยะอันใกล้

1.3 ข้อจำกัดในการจ่ายเงินปันผล

  ในระหว่างการฟื้นฟูกิจการ กรณีบริษัทมีกำไรเพียงพอ
  และมีความสามารถในการจ่ายเงินปันผลประจำปี
  การพิจารณาจ่ายเงินปันผลดังกล่าวจะต้องได้รับความเห็นชอบจากที่ประชุมเจ้าหนี้ด้วย อย่างไรก็ดี
  เมื่อบริษัทออกจากการฟื้นฟูกิจการแล้ว การจ่ายเงินปันผลก็จะไม่อยู่ในข้อจำกัดดังกล่าวอีกต่อไป

  1.4 ความเสี่ยงจากภาระหนี้สินเงินตราต่างประเทศที่ไม่ได้มีการป้องกันความเสี่ยง

  ณ วันที่ 31 ธันวาคม 2546 บริษัทและบริษัทย่อยมีหนี้สินที่เป็นเงินกู้ยืม หนี้การค้า
  และมีหนี้ที่ปรึกษาทางการเงินจากการฟื้นฟูกิจการของบริษัท
  ที่เป็นเงินตราต่างประเทศประกอบด้วย เงินเหรียญดอลลาร์สหรัฐ และเงินเยนญี่ปุ่น
  ตามที่ได้ระบุไว้ในหมายเหตุประกอบงบการเงินประจำปี 2546 ของบริษัทในหมายเหตุ ที่ 26
  ปัจจุบันบริษัทไม่ได้มีการทำสัญญาซื้อขายอัตราแลกเปลี่ยนล่วงหน้าเพื่อคุ้มครองความเสี่ยงด้านอัตราแลกเปลี่ยนไว้
  โดยหนี้ต่างประเทศส่วนหนึ่งที่เกิดจากการประกอบธุรกิจส่งออก
  ซึ่งบริษัทจะได้รับชำระค่าสินค้าจากการส่งออกเป็นเงินตราต่างประเทศด้วย
  จึงทำให้ไม่ได้รับผลกระทบจากหนี้สิน ที่เป็นเงินตราต่างประเทศในส่วนนี้อย่างมีนัยสำคัญ
4. การวิจัยและพัฒนา

บริษัทให้ความสำคัญกับงานด้านวิจัยและพัฒนา ทั้งทางด้านการพัฒนาผลิตภัณฑ์ใหม่
การพัฒนาปรับปรุงผลิตภัณฑ์เดิม และการพัฒนาด้านเทคโนโลยี เพื่อเพิ่มคุณภาพของผลิตภัณฑ์
ลดต้นทุนในการผลิต ตลอดจนลด การพึ่งพาเทคโนโลยีและการพัฒนาจากต่างประเทศ
โดยจัดให้มีหน่วยงานวิจัยและพัฒนาขึ้นในแต่ละสายธุรกิจ ได้แก่ สายธุรกิจสินค้าอุปโภคบริโภค
สายธุรกิจวัสดุก่อสร้างและผลิตภัณฑ์สิ่งแวดล้อม เป็นต้น เพื่อพัฒนา
ปรับปรุงผลิตภัณฑ์และดำเนินงานการวิจัยทางด้านการตลาดอย่างต่อเนื่อง

สำหรับค่าใช้จ่ายด้านการวิจัยและพัฒนาในช่วงระยะเวลา 3 ปีที่ผ่านมาเป็นจำนวน 12.17
ล้านบาท, 14.41 ล้านบาท และ 13.84 ล้านบาท ในปี พ.ศ. 2544, พ.ศ. 2545 และ พ.ศ.
2546 ตามลำดับ

นอกจากนี้ บริษัทยังได้พัฒนาโครงการพาณิชย์อิเล็กทรอนิกส์ (E-Commerce)
เพื่อปรับปรุงประสิทธิภาพการทำงาน
รวมทั้งเพิ่มช่องทางในการจำหน่ายสินค้าและบริการของบริษัทในกลุ่มบริษัทพรีเมียร์
โดยได้ดำเนินการจัดทำ Web Site ของกลุ่มฯ
และมีค่าใช้จ่ายในการพัฒนาระบบงานดังกล่าวเป็นจำนวน 6.0 ล้านบาท, 24.3 ล้านบาท และ
23.4 ล้านบาท ในปี พ.ศ. 2544, พ.ศ. 2545 และ พ.ศ. 2546 ตามลำดับ
11. รายการระหว่างกัน

11.1 รายการระหว่างกันกับบุคคลที่มีผลประโยชน์ร่วม

  ไม่มี

11.2 รายการระหว่างบริษัทและบริษัทย่อย มีดังนี้

  บริษัทมีรายการบัญชีที่เกิดขึ้นกับบริษัทที่เกี่ยวข้องกัน
  รายการดังกล่าวเป็นรายการที่เกิดขึ้นเป็นปกติของการดำเนินธุรกิจ ซึ่งส่วนใหญ่ได้แก่
  รายได้จากการขายและบริการ ดอกเบี้ยรับ และค่าบริการจัดการ เป็นต้น
  บัญชีเงินกู้ยืมกับกิจการที่เกี่ยวข้องกัน คิดอัตราดอกเบี้ยตามอัตราต้นทุน รวมกับภาษีที่เกี่ยวข้อง
  และการเข้าค้ำประกันบริษัทที่เกี่ยวข้อง
  ซึ่งรายการกู้ยืมระหว่างกันและการค้ำประกันหนี้สินให้กับบริษัทในกลุ่มฯ
  มีการขออนุมัติต่อที่ประชุมผู้ถือหุ้นอย่างถูกต้องตามหลักเกณฑ์ของตลาดหลักทรัพย์แห่งประเทศไทย
  และไม่ได้มีการให้กู้ยืมหรือค้ำประกันเพิ่มเติมระหว่างปี 2545 และ 2546 อนึ่ง
  รายการธุรกิจกับกิจการที่เกี่ยวข้องกันดังกล่าว
  ได้อธิบายไว้ในหมายเหตุประกอบงบการเงินประจำปี 2546 ของบริษัทในหมายเหตุที่ 8
  และหมายเหตุที่ 9
แบบ 56-1

แบบแสดงรายการข้อมูลประจำปี

สิ้นสุด ณ วันที่ 31 ธันวาคม 2546

บริษัท พรีเมียร์เอ็นเตอร์ไพรซ์ จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 4

3. การประกอบธุรกิจของแต่ละสายผลิตภัณฑ์ 10

4. การวิจัยและพัฒนา 24

5. ทรัพย์สินที่ใช้ในการประกอบธุรกิจ 25

6. โครงการในอนาคต 27

7. ข้อพิพาททางกฎหมาย 28

8. โครงสร้างเงินทุน 29

9. การจัดการ 30

10. การควบคุมภายใน 37

11. รายการระหว่างกัน 39

12. ฐานะการเงินและผลการดำเนินงาน 40

13. ข้อมูลอื่นที่เกี่ยวข้อง 48

ส่วนที่ 3 การรับรองความถูกต้องของข้อมูล 49

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 51

เอกสารแนบ 2 รายละเอียดเกี่ยวกับกรรมการของบริษัทย่อย 55

เอกสารแนบ 3 อื่น ๆ 56
ส่วนที่ 1

ข้อมูลสรุป (Executive Summary)

บริษัท พรีเมียร์เอ็นเตอร์ไพรซ์ จำกัด (มหาชน) และบริษัทย่อย เป็นกลุ่มบริษัทของคนไทยที่มีประวัติ
การดำเนินงานกว่า 30 ปี มีการบริหารงานในลักษณะกลุ่มบริษัท (CONGLOMERATE) ในนาม
“กลุ่มบริษัทพรีเมียร์” ในปี พ.ศ. 2534 บริษัทจดทะเบียนในตลาดหลักทรัพย์แห่งประเทศไทย
และแปรสภาพเป็นบริษัทมหาชนในปี พ.ศ. 2536

บริษัทและบริษัทย่อยประกอบธุรกิจด้านการตลาด การผลิต การจัดจำหน่าย
และการบริการประเภทต่างๆ ทั้งในและต่างประเทศ มีผลิตภัณฑ์หลักแบ่งออกเป็น 5 สายธุรกิจ คือ
สายธุรกิจบริการทางการเงิน สายธุรกิจสินค้าอุปโภคบริโภค สายธุรกิจรถยนต์
สายธุรกิจวัสดุและผลิตภัณฑ์สิ่งแวดล้อม และสายธุรกิจเครื่องใช้ไฟฟ้าและผลิตภัณฑ์อิเล็กทรอนิกส์
โดยมีกิจกรรมการจัดจำหน่ายและการตลาดเป็นแกนนำในการขยายธุรกิจ มีฐานการผลิตและบริการ
ตลอดจนระบบงานที่เข้มแข็งสนับสนุน เพื่อขยายธุรกิจโดยต่อเนื่อง

ผลิตภัณฑ์และบริการของบริษัทและบริษัทย่อย
ได้รับการยอมรับว่าเป็นผลิตภัณฑ์และบริการที่มีชื่อเสียงด้านคุณภาพ
ได้รับการรับรองคุณภาพการผลิตตามมาตรฐานสากล ทั้ง ISO9002, ISO9001:2000 และ ISO
17025 รวมทั้งได้รับการรับรองคุณภาพการผลิตภายใต้ระบบ GMP, HACCP และเครื่องหมายฮาลาล
มีโรงงานตั้งกระจายอยู่บริเวณภาคกลางของประเทศที่จังหวัดสมุทรปราการ ฉะเชิงเทรา
นิคมอุตสาหกรรมบางชัน กรุงเทพฯ และที่นิคมอุตสาหกรรมกบินทร์บุรี จังหวัดปราจีนบุรี
โดยมีเครือข่ายการตลาด การจัดจำหน่าย และการให้บริการ กระจายอยู่ทั่วประเทศ

สินค้าและบริการของบริษัท บริษัทย่อย และบริษัทร่วม
หลายผลิตภัณฑ์ถือเป็นสินค้าเศรษฐกิจที่มีความสำคัญต่อความเจริญเติบโตของประเทศ
โดยมีผลิตภัณฑ์เด่น ประกอบด้วย ธุรกิจบริการให้เช่ารถยนต์ ผลิตภัณฑ์ขนมขบเคี้ยว “ทาโร”
“คาลบี้” ศูนย์บริการรถยนต์ “พรีเมียร์ มอเตอร์ เวิร์คส” บ่อดักไขมันและ ถังเก็บน้ำ “พีพี”
ถังบำบัดน้ำเสีย “ถังแซทส์” “อีโคแท้งค์” บริการตรวจวิเคราะห์และรับรองคุณภาพสินค้า อาหาร
น้ำ อากาศ และสิ่งแวดล้อม “IQA Norwest Labs”
ธุรกิจจำหน่ายสินค้าและบริการด้านสารสนเทศ “ดาต้าโปร คอมพิวเตอร์ ซิสเต็มส์” เครื่องใช้ไฟฟ้า
“มิราจ” เป็นต้น

ปัจจุบันบริษัทอยู่ระหว่างดำเนินการตามแผนฟื้นฟูกิจการที่ได้รับความเห็นชอบจากศาลฎีกาเมื่อวันที่ 2
สิงหาคม 2545 โดยมีบริษัท พรีเมียร์ แพลนเนอร์ จำกัด เป็นผู้บริหารแผน ทั้งนี้
การดำเนินการตามแผนฟื้นฟู กิจการจะทำให้บริษัทมีฐานะที่มั่นคงขึ้นตามลำดับ
ส่งผลดีต่อการดำเนินธุรกิจในปัจจุบัน ตลอดจนสร้างโอกาส ในการขยายธุรกิจต่อไปในอนาคต
6. โครงการในอนาคต

การดำเนินงานของบริษัทและบริษัทย่อยในอนาคตจะดำเนินไปในทิศทางตามวัตถุประสงค์ของกลุ่ม คือ
จำหน่ายสินค้าที่ดีมีคุณภาพ ในราคายุติธรรม
โดยบริษัทจะเสริมสร้างธุรกิจหลักของกลุ่มให้เข้มแข็งยิ่งขึ้น ด้วยการปรับปรุงประสิทธิภาพในด้านต่าง
ๆ ทั้งด้านผลิตภัณฑ์ เทคโนโลยี ระบบข้อมูล การสื่อสาร และบุคลากร
รวมทั้งการขยายเครือข่ายการจัดจำหน่ายให้กว้างขวางและเข้าถึงผู้บริโภคได้อย่างทั่วถึงและรวดเร็ว
มากยิ่งขึ้น เช่น โครงการ Premier People
โครงการพัฒนาสินค้ามูลค่าเพิ่มจากเศษวัสดุที่เหลือจากการผลิต ผลิตภัณฑ์หลัก (By Product)
โครงการพาณิชย์อิเล็กทรอนิกส์ (e-Commerce)
และโครงการศูนย์ดูแลรักษาและซ่อมบำรุงสำหรับรถยนต์ทั่วไป เป็นต้น

ส่วนด้านการปรับโครงสร้างการดำเนินธุรกิจ
บริษัทและบริษัทย่อยมีแนวทางที่จะปรับโครงสร้างธุรกิจและโครงสร้างทางการเงินให้มีความเข้มแข็ง
เพื่อให้หุ้นของบริษัทสามารถย้ายกลับสู่หมวดธุรกิจปกติได้ภายใต้ข้อกำหนดของตลาดหลักทรัพย์แห่งประเทศไทย
เอกสารแนบ 4

รายละเอียดเกี่ยวกับรายการประเมินราคาทรัพย์สิน

ณ วันที่ 31 ธันวาคม 2561

-ไม่มี-
[]

[]

[]

[]

[]

[]

[]

[]

[]

[]

[]

[]

[]

[]

รายละเอียดกรรมการ ผู้บริหารและผู้มีอำนาจควบคุมของบริษัท พรีเมียร์ เอ็นเตอร์ไพรซ์ จำกัด
(มหาชน) ที่เป็นผู้บริหารในบริษัทย่อย บริษัทร่วม และบริษัทที่เกี่ยวข้อง

[]

[]

[]
การรับรองความถูกต้องของข้อมูล

"บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญ
ทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 15 กุมภาพันธ์ 2561
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นางวไลรัตน์ ผ่องจิตต์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางวไลรัตน์ ผ่องจิตต์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น"

 ชื่อ ตำแหน่ง ลายมือชื่อ

1. นางเพ็ญศรี เดชติ่งเอง กรรมการ

2. นางวไลรัตน์ ผ่องจิตต์ กรรมการ

 

ผู้รับมอบอำนาจ

นางวไลรัตน์ ผ่องจิตต์ กรรมการ
13. ข้อมูลอื่นที่เกี่ยวข้อง

13.1 นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ 0-2359-1200-01

13.2 ตัวแทนผู้ถือหุ้นกู้ ไม่มี

13.3 ผู้สอบบัญชี

นายณรงค์ พันตาวงษ์ ผู้สอบบัญชีรับอนุญาตเลขที่ 3315

บริษัท สำนักงาน เอินส์ แอนด์ ยัง จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ กรุงเทพฯ 10110

โทรศัพท์ 0-2264-0777, 0-2261-9190 โทรสาร 0-2264-0789 - 90, 0-2661-9192

13.4 ที่ปรึกษาทางการเงิน ไม่มี

13.5 ที่ปรึกษากฎหมาย ไม่มี

6.  ที่ปรึกษาหรือผู้จัดการภายใต้สัญญาการจัดการ

  บริษัท พรีเมียร์ แคปปิตอล (2000) จำกัด

  เลขที่ 1 ซอยพรีเมียร์ ถนนศรีนครินทร์ แขวงหนองบอน เขตประเวศ กรุงเทพฯ 10250

  โทร. 0-2301-1000 โทรสาร. 0-2398-2350

13.7 สถาบันการเงินที่ติดต่อประจำและยอดคงค้าง ณ วันที่ 31 ธันวาคม 2547

ชื่อสถาบัน ยอดเงินคงค้าง (หน่วย : ล้านบาท)

เงินกู้ยืม เงินฝาก

ธนาคารไทยพาณิชย์ 546.00 0.84

ธนาคารกสิกรไทย 344.96 14.42

ธนาคารอาคารสงเคราะห์ - 0.18

ธนาคารออมสิน - 0.73
ส่วนที่ 2

บริษัทที่ออกหลักทรัพย์

ชื่อบริษัท : บริษัท พรีเมียร์เอ็นเตอร์ไพรซ์ จำกัด (มหาชน)

เลขทะเบียนบริษัท : บมจ. 189

ประกอบธุรกิจ : ดำเนินธุรกิจด้านการลงทุน การตลาด และจัดจำหน่ายสินค้า

อุปโภคบริโภค ธุรกิจบริการให้เช่ารถระยะยาว ธุรกิจบริหาร

สินทรัพย์/หนี้อสังหาริมทรัพย์ และหนี้เช่าซื้อ ธุรกิจเช่าซื้อ

ธุรกิจรถยนต์ ผลิตภัณฑ์สิ่งแวดล้อม รวมทั้งธุรกิจ

เครื่องใช้ไฟฟ้าและผลิตภัณฑ์อีเล็กทรอนิกส์

ที่ตั้งสำนักงานใหญ่ : อาคารพรีเมียร์คอร์เปอเรทปาร์ค

 เลขที่ 1 ซอยพรีเมียร์ ถนนศรีนครินทร์ แขวงหนองบอน

 เขตประเวศ กรุงเทพฯ 10250

โทรศัพท์ : 0-2301-1000, 0-2301-1500, 0-2398-0029

โทรสาร : 0-2398-0701, 0-2398-1188

เว็บไซต์ : www.premier.co.th
ส่วนที่ 3

การรับรองความถูกต้องของข้อมูล

"ข้าพเจ้า บริษัท พรีเมียร์ แพลนเนอร์ จำกัด ในฐานะผู้บริหารแผนฟื้นฟูกิจการบริษัท
พรีเมียร์เอ็นเตอร์ไพรซ์ จำกัด (มหาชน)
ได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัท

และบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้ง

ควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี และควบคุมดูแล
ให้มีการปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการควบคุมภายใน ณ
วันที่ 16 กุมภาพันธ์ 2548 ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางดวงทิพย์ เอี่ยมรุ่งโรจน์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางดวงทิพย์
เอี่ยมรุ่งโรจน์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้"

 ชื่อ ตำแหน่ง ลายมือชื่อ

1. นายวิเชียร พงศธร ประธานกรรมการ

2. นางดวงทิพย์ เอี่ยมรุ่งโรจน์ กรรมการ

3. นางเพ็ญศรี เดชติ่งเอง ผู้อำนวยการงานบัญชี

ผู้รับมอบอำนาจ

นางดวงทิพย์ เอี่ยมรุ่งโรจน์ กรรมการ

"ข้าพเจ้า บริษัท พรีเมียร์ แพลนเนอร์ จำกัด ในฐานะผู้บริหารแผนฟื้นฟูกิจการบริษัท
พรีเมียร์เอ็นเตอร์ไพรซ์ จำกัด (มหาชน)
ได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางดวงทิพย์ เอี่ยมรุ่งโรจน์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางดวงทิพย์
เอี่ยมรุ่งโรจน์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้"

 ชื่อ ตำแหน่ง ลายมือชื่อ

1. นายสุรเดช บุณยวัฒน กรรมการ

2. นายวิวัฒน์ พงศธร กรรมการ

3. นายธีระพล จุฑาพรพงศ์ กรรมการ

ผู้รับมอบอำนาจ

นางดวงทิพย์ เอี่ยมรุ่งโรจน์ กรรมการ
1. ปัจจัยความเสี่ยง

1.1 บริษัทอยู่ระหว่างการดำเนินการตามแผนฟื้นฟูกิจการ

การดำเนินการฟื้นฟูกิจการของบริษัทในปัจจุบันยังมีประเด็นที่อาจถือเป็นความเสี่ยงอยู่ 2 ประการคือ
ความสามารถในการชำระหนี้ตามแผน ซึ่งขึ้นอยู่กับผลประกอบการของบริษัทและบริษัทย่อย
และการหาแหล่งเงินทุนเพื่อขยายธุรกิจ และเป็นเงินทุนหมุนเวียนสำหรับการดำเนินธุรกิจ

ในการดำเนินการตามแผนฟื้นฟูกิจการ
บริษัทได้ดำเนินการเพิ่มทุนและแปลงหนี้เป็นทุนให้แก่เจ้าหนี้เรียบร้อยแล้ว
โดยให้ผู้บริหารแผนถือหุ้นแทนเจ้าหนี้ในส่วนของมูลหนี้ที่บริษัทเข้าไปค้ำประกันเพื่อรอการใช้สิทธิ์เรียกร้องเมื่อหนี้ประธานครบกำหนดชำระ
ส่วนการชำระคืนหนี้ บริษัทจ่ายชำระหนี้เงินต้นและดอกเบี้ยตามแผนฟื้นฟูกิจการสิ้นสุดวันที่ 31
ธันวาคม 2547 ให้กับเจ้าหนี้รวมเป็นเงินทั้งสิ้น 106.2 ล้านบาท และ 117.4 ล้านบาทตามลำดับ
ทำให้ปัจจุบันบริษัทมีหนี้คงเหลือจำนวน 1,627.1 ล้านบาท โดยมีกำหนดชำระคืนภายในระยะเวลา
9 ปี
ซึ่งบริษัทอยู่ระหว่างดำเนินการปรับปรุงโครงสร้างธุรกิจของบริษัทเพื่อเสนอต่อเจ้าหนี้และยื่นร้องขอแก้ไขแผนฟื้นฟูกิจการต่อไป

2.  การฟื้นฟูกิจการได้สำเร็จตามเกณฑ์และข้อกำหนดของตลาดหลักทรัพย์แห่งประเทศไทย

ตลาดหลักทรัพย์แห่งประเทศไทยได้กำหนดหลักเกณฑ์ให้บริษัทจดทะเบียนที่อยู่ในหมวดธุรกิจบริษัทที่อยู่ระหว่างการฟื้นฟูกิจการ
ต้องดำเนินการแก้ไขสถานะของบริษัทให้มีความเข้มแข็งเพื่อกลับสู่หมวดธุรกิจปกติภายในสิ้นปี 2548
โดยบริษัทที่ไม่สามารถฟื้นฟูกิจการได้ภายในเวลาที่กำหนด
จะต้องถูกเพิกถอนจากการเป็นบริษัทจดทะเบียน
ซึ่งบริษัทอยู่ระหว่างดำเนินการปรับปรุงธุรกิจโดยคัดเลือกธุรกิจทางการเงิน อันได้แก่
ธุรกิจให้เช่ารถระยะยาว ธุรกิจบริการจัดการสินทรัพย์ ธุรกิจสินเชื่อเช่าซื้อ
และธุรกิจนายหน้าประกันภัย เป็นธุรกิจหลัก
เนื่องจากเป็นธุรกิจที่มีผลประกอบการที่ดีและมีศักยภาพในการเติบโตในอนาคต
อันจะส่งผลให้บริษัทมีความชัดเจนในเรื่องธุรกิจ
และมีฐานะการเงินที่มั่นคงตามหลักเกณฑ์ของตลาดหลักทรัพย์ฯ

1.3 ความเสี่ยงด้านธุรกิจ

  จากแนวโน้มของอัตราดอกเบี้ยที่อยู่ในช่วงขาขึ้น ประกอบกับบริษัทยังอยู่ระหว่างการฟื้นฟูกิจการ
  จึงทำให้เกิดข้อจำกัดในด้านการหาแหล่งเงินทุนและต้นทุนในการประกอบการ
  ซึ่งบริษัทและบริษัทย่อยได้ ให้ความสนใจและระมัดระวังในการดำเนินธุรกิจอยู่แล้ว
  โดยมีนโยบายที่เข้มงวดทางด้านการเงิน
  และให้ใช้เงินที่หาได้จากการประกอบธุรกิจในการลงทุนเป็นหลัก
  อีกทั้งบริษัทและบริษัทย่อยมีธุรกิจที่หลากหลาย
  ทำให้สามารถลดความเสี่ยงในด้านธุรกิจโดยรวมลงไปได้

1.4 ความเสี่ยงจากภาระหนี้สินเงินตราต่างประเทศที่ไม่ได้มีการป้องกันความเสี่ยง

  ณ วันที่ 31 ธันวาคม 2547 บริษัทและบริษัทย่อยมีหนี้สินที่เป็นเงินกู้ยืม หนี้การค้า
  และมีหนี้ที่ปรึกษาทางการเงินจากการฟื้นฟูกิจการของบริษัท
  ที่เป็นเงินตราต่างประเทศประกอบด้วย เงินเหรียญดอลลาร์สหรัฐ และเงินเยนญี่ปุ่น
  ตามที่ได้ระบุไว้ในหมายเหตุประกอบงบการเงินประจำปี 2547 ของบริษัทในหมายเหตุ ที่ 25
  ปัจจุบันบริษัทไม่ได้มีการทำสัญญาซื้อขายอัตราแลกเปลี่ยนล่วงหน้าเพื่อคุ้มครองความเสี่ยงด้านอัตราแลกเปลี่ยนไว้
  โดยหนี้ต่างประเทศส่วนหนึ่งที่เกิดจากการประกอบธุรกิจส่งออก
  ซึ่งบริษัทจะได้รับชำระค่าสินค้าจากการส่งออกเป็นเงินตราต่างประเทศด้วย
  จึงทำให้ไม่ได้รับผลกระทบจากหนี้สิน ที่เป็นเงินตราต่างประเทศในส่วนนี้อย่างมีนัยสำคัญ
10. การควบคุมภายใน

บริษัทได้ให้ความสำคัญในเรื่องระบบการควบคุมภายใน
และติดตามดูแลการดำเนินงานของบริษัทและบริษัทย่อยเพื่อให้มั่นใจว่ามีระบบการควบคุมภายในที่เพียงพอและเหมาะสม
สามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ
หน่วยงานตรวจสอบภายในคอยกำกับดูแลและติดตามอย่างสม่ำเสมอ
สรุประบบควบคุมภายในของบริษัทในด้านต่าง ๆ มีดังนี้

1. องค์กรและสภาพแวดล้อม

  บริษัทมีการกำหนดเป้าหมายการดำเนินธุรกิจที่ชัดเจน วัดผลได้ และได้มีการทบทวนเป้าหมาย
  การปฏิบัติงานและพิจารณาถึงความเป็นไปได้ของเป้าหมายที่กำหนดเป็นระยะ ๆ
  สำหรับการให้สิ่งจูงใจหรือผลตอบแทนต่อพนักงาน มีการจัดทำผังองค์กรแบ่งแยกหน้าที่ตามสายงาน
  และมีการจัดทำอำนาจดำเนินการระบุระเบียบวิธีปฏิบัติเป็นลายลักษณ์อักษร
  รวมทั้งได้จัดทำจรรยาบรรณทางธุรกิจเป็นลายลักษณ์
  อักษรสำหรับพนักงานใช้เป็นหลักในการปฏิบัติงานต่อไป

2. การบริหารความเสี่ยง

  ในการจัดทำแผนงานและงบประมาณประจำปีจะมีการประเมินปัจจัยความเสี่ยง ทั้งจากภายใน
  และภายนอกองค์กร ที่จะมีผลกระทบต่อการดำเนินธุรกิจของบริษัท
  มีการทบทวนผลงานเปรียบเทียบ งบประมาณทุกเดือน
  และมีหน่วยงานตรวจสอบภายในทำหน้าที่ติดตามตรวจสอบเป็นระยะ ๆ ตามความเหมาะสม

3. การควบคุมการปฏิบัติงานของฝ่ายบริหาร

  บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
  อย่างชัดเจนและเป็นลายลักษณ์อักษร มีการแบ่งแยกหน้าที่การอนุมัติรายการ
  การบันทึกรายการบัญชี และแบ่งแยกหน้าที่การดูแลจัดเก็บทรัพย์สินออกจากกัน
  สำหรับธุรกรรมที่เกี่ยวข้องกับพนักงานระดับบริหารและญาติสนิท
  ได้มีการจัดตั้งทีมงานผู้บริหารเพื่อดูแลและตรวจสอบรายการดังกล่าวโดยเฉพาะ

  ด้านการดูแลการดำเนินงานของบริษัทย่อย บริษัทได้แต่งตั้งกรรมการและผู้บริหารเพื่อกำกับดูแล
  การบริหารงาน มีการกำหนดนโยบาย อนุมัติแผนงานงบประมาณประจำปี
  และมีการติดตามดูแลการดำเนินงานของบริษัทย่อยอย่างสม่ำเสมอ ส่วนด้านการปฏิบัติตามกฎหมาย
  บริษัทมีการแจ้งให้ผู้บริหารทุกระดับทราบถึงกฎหมายต่าง ๆ ที่เกี่ยวข้องกับการดำเนินธุรกิจ
  และกำหนดให้ปฏิบัติตามกฎหมาย
  และมีการตรวจสอบการปฏิบัติตามกฎหมายที่เกี่ยวข้องโดยผู้บริหารและหน่วยงานตรวจสอบภายใน

4. ระบบสารสนเทศและการสื่อสารข้อมูล

  บริษัทจัดให้มีข้อมูลที่สำคัญอย่างเพียงพอ เพื่อให้ผู้บริหารใช้ประกอบการตัดสินใจ
  และมีการจัดเก็บเอกสารประกอบการบันทึกบัญชี และเอกสารบัญชีต่างๆ ไว้เป็นหมวดหมู่
  ครบถ้วนตามหลักการบัญชีที่ รับรองทั่วไปและเหมาะสมกับลักษณะของธุรกิจ

5. ระบบการติดตาม

  บริษัทมีการติดตามดูแลการดำเนินงานอย่างสม่ำเสมอ
  ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
  โดยให้ฝ่ายบริหารเสนอแนวทางแก้ไข พร้อมทั้งกำหนดระยะเวลาการติดตามผลไว้โดยชัดเจน
  บริษัทมีศูนย์ตรวจสอบภายในเพื่อทำหน้าที่ตรวจสอบการปฏิบัติงานตามระบบการควบคุมภายในที่วางไว้
  การตรวจสอบได้ให้ความสนใจต่อกิจกรรมที่มีระดับความเสี่ยงสูง
  พร้อมทั้งการติดตามการบริหารความเสี่ยงตามแผนที่วางไว้
  การวางแผนการตรวจสอบได้กระทำไว้ล่วงหน้า
  ความถี่ของการตรวจสอบบริษัทย่อยและกิจกรรมต่าง ๆ
  ก็จะสอดคล้องกับความเสี่ยงที่ได้ทำการประเมินไว้
4. การวิจัยและพัฒนา

บริษัทให้ความสำคัญกับงานด้านวิจัยและพัฒนา ทั้งทางด้านการพัฒนาผลิตภัณฑ์ใหม่ การพัฒนา
ปรับปรุงผลิตภัณฑ์เดิม และการพัฒนาด้านเทคโนโลยี เพื่อเพิ่มคุณภาพของผลิตภัณฑ์
ลดต้นทุนในการผลิต ตลอดจนลดการพึ่งพาเทคโนโลยีและการพัฒนาจากต่างประเทศ
โดยจัดให้มีหน่วยงานวิจัยและพัฒนาขึ้นใน แต่ละสายธุรกิจ ได้แก่ สายธุรกิจสินค้าอุปโภคบริโภค
สายธุรกิจการค้าและอุตสาหกรรม เป็นต้น เพื่อพัฒนา
ปรับปรุงผลิตภัณฑ์และดำเนินงานการวิจัยทางด้านการตลาดอย่างต่อเนื่อง

สำหรับค่าใช้จ่ายด้านการวิจัยและพัฒนาในช่วงระยะเวลา 3 ปีที่ผ่านมาเป็นจำนวน 14.41
ล้านบาท, 13.84 ล้านบาท และ 10.69 ล้านบาท ในปี พ.ศ. 2545, พ.ศ. 2546 และ พ.ศ.
2547 ตามลำดับ

นอกจากนี้ ในช่วงปี 2545 – 2546 บริษัทได้พัฒนาโครงการพาณิชย์อิเล็กทรอนิกส์ (E-Commerce)
โดยจัดทำ Web Site ของกลุ่มฯ เพื่อปรับปรุงประสิทธิภาพการทำงาน
รวมทั้งเพิ่มช่องทางในการจำหน่ายสินค้าและบริการของบริษัทในกลุ่มบริษัทพรีเมียร์
และใช้ค่าใช้จ่ายในการพัฒนาระบบงานดังกล่าวเป็นจำนวน 47.7 ล้านบาท โดยปัจจุบันมี Web
Site ที่เริ่มทำออกใช้แล้ว ประกอบด้วย

กลุ่มบริษัทพรีเมียร์ www.premier.co.th

ธุรกิจสินค้าอุปโภคบริโภค www.premier-marketing.co.th

ธุรกิจการเงิน www.premier-specialtyfinance.com

ธุรกิจสารสนเทศและอิเล็กทรอนิกส์ www.datapro.co.th

ธุรกิจการค้าและอุตสาหกรรม www.premier-motors.com

www.premier-products.co.th

ธุรกิจอสังหาริมทรัพย์ www.sericenter.co.th

www.rayavadee.com
11. รายการระหว่างกัน

11.1 รายการระหว่างกันกับบุคคลที่มีผลประโยชน์ร่วม

  ไม่มี

11.2 รายการระหว่างบริษัทและบริษัทย่อย มีดังนี้

  บริษัทมีรายการบัญชีที่เกิดขึ้นกับบริษัทที่เกี่ยวข้องกัน
  รายการดังกล่าวเป็นรายการที่เกิดขึ้นเป็นปกติของการดำเนินธุรกิจ ซึ่งส่วนใหญ่ได้แก่
  รายได้จากการขายและบริการ ดอกเบี้ยรับ และรายได้ค่าสิทธิ์ เป็นต้น
  บัญชีเงินกู้ยืมกับกิจการที่เกี่ยวข้องกัน คิดอัตราดอกเบี้ยตามอัตราต้นทุน รวมกับภาษีที่เกี่ยวข้อง

  และการเข้าค้ำประกันบริษัทที่เกี่ยวข้อง
  ซึ่งรายการกู้ยืมระหว่างกันและการค้ำประกันหนี้สินให้กับบริษัทในกลุ่มฯ
  มีการขออนุมัติต่อที่ประชุมผู้ถือหุ้นอย่างถูกต้องตามหลักเกณฑ์ของตลาดหลักทรัพย์แห่งประเทศไทย
  และไม่ได้มีการให้กู้ยืมหรือค้ำประกันเพิ่มเติมระหว่างปี 2547 อนึ่ง
  รายการธุรกิจกับกิจการที่เกี่ยวข้องกันดังกล่าว
  ได้อธิบายไว้ในหมายเหตุประกอบงบการเงินประจำปี 2547 ของบริษัทในหมายเหตุที่ 8 และ
  หมายเหตุที่ 9
แบบ 56-1

แบบแสดงรายการข้อมูลประจำปี

สิ้นสุด ณ วันที่ 31 ธันวาคม 2547

บริษัท พรีเมียร์เอ็นเตอร์ไพรซ์ จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 4

3. การประกอบธุรกิจของแต่ละสายผลิตภัณฑ์ 11

4. การวิจัยและพัฒนา 20

5. ทรัพย์สินที่ใช้ในการประกอบธุรกิจ 21

6. โครงการในอนาคต 23

7. ข้อพิพาททางกฎหมาย 24

8. โครงสร้างเงินทุน 25

9. การจัดการ 27

10. การควบคุมภายใน 34

11. รายการระหว่างกัน 36

12. ฐานะการเงินและผลการดำเนินงาน 37

13. ข้อมูลอื่นที่เกี่ยวข้อง 45

ส่วนที่ 3 การรับรองความถูกต้องของข้อมูล 46

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 48

เอกสารแนบ 2 รายละเอียดเกี่ยวกับกรรมการของบริษัทย่อย 52

เอกสารแนบ 3 อื่น ๆ 53
ส่วนที่ 1

ข้อมูลสรุป (Executive Summary)

บริษัท พรีเมียร์เอ็นเตอร์ไพรซ์ จำกัด (มหาชน) และบริษัทย่อย มีประวัติการดำเนินงานกว่า 30 ปี
จดทะเบียนในตลาดหลักทรัพย์แห่งประเทศไทยและแปรสภาพเป็นบริษัทมหาชนในปี พ.ศ. 2536
ประกอบ ธุรกิจหลักด้านธุรกิจการเงิน ธุรกิจสินค้าอุปโภคบริโภค และธุรกิจการค้าและอุตสาหกรรม
นอกจากนี้ยังมีการลงทุนในธุรกิจสารสนเทศและอิเล็กทรอนิกส์ และธุรกิจอสังหาริมทรัพย์
เพื่อขยายฐานธุรกิจให้มีความเชื่อมโยงและเกื้อหนุนกันอย่างครบวงจร

สินค้าและบริการของบริษัท บริษัทย่อย และบริษัทร่วม
หลายผลิตภัณฑ์ถือเป็นสินค้าเศรษฐกิจที่มีความสำคัญต่อความเจริญเติบโตของประเทศ
และได้รับการยอมรับว่าเป็นผลิตภัณฑ์และบริการที่มีชื่อเสียง ด้านคุณภาพ
ได้รับการรับรองคุณภาพการผลิตตามมาตรฐานสากล ทั้ง ISO9002, ISO9001:2000 และ ISO
17025 รวมทั้งได้รับการรับรองคุณภาพการผลิตภายใต้ระบบ GMP, HACCP และเครื่องหมายฮาลาล
มีเครือข่ายการตลาด การจัดจำหน่าย และการให้บริการ กระจายอยู่ทั่วประเทศ ผลิตภัณฑ์เด่น
ประกอบด้วย ธุรกิจบริการ ให้เช่ารถระยะยาว (Operating Lease)
ธุรกิจบริหารสินทรัพย์/หนี้อสังหาริมทรัพย์ และหนี้เช่าซื้อ ผลิตภัณฑ์ ขนมขบเคี้ยว “ทาโร” “คาลบี้”
ศูนย์บริการรถยนต์ “พรีเมียร์ มอเตอร์ เวิร์คส” บ่อดักไขมันและถังเก็บน้ำ “พีพี” ถังบำบัดน้ำเสีย
“ถังแซทส์” “อีโคแท้งค์” บริการตรวจวิเคราะห์และรับรองคุณภาพสินค้า อาหาร น้ำ อากาศ
และสิ่งแวดล้อม “IQA Norwest Labs” ธุรกิจจำหน่ายสินค้าและบริการด้านสารสนเทศ
“ดาต้าโปร คอมพิวเตอร์ ซิสเต็มส์” เป็นต้น

ปัจจุบันบริษัทอยู่ระหว่างดำเนินการตามแผนฟื้นฟูกิจการที่ได้รับความเห็นชอบจากศาลฎีกาเมื่อวันที่ 2
สิงหาคม 2545 โดยมีบริษัท พรีเมียร์ แพลนเนอร์ จำกัด เป็นผู้บริหารแผน ทั้งนี้
การดำเนินการตามแผนฟื้นฟู กิจการจะทำให้บริษัทมีฐานะที่มั่นคงขึ้นตามลำดับ
ส่งผลดีต่อการดำเนินธุรกิจในปัจจุบัน ตลอดจนสร้างโอกาส ในการขยายธุรกิจต่อไปในอนาคต